**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԳՅՈՒՂԱՇԽԱՏՈՂԻ ՕՐՎԱ ԱՌԹԻՎ**

Տոնդ շնորհավոր, հարգելի՛ գյուղաշխատող․

Հոկտեմբերի երրորդ կիրակին նշվում է որպես Գյուղատնտեսության աշխատողի օր: Սա հրաշալի առիթ է շնորհավորելու գյուղատնտեսության ոլորտում աշխատող մեր հայրենակիցներին և ընդգծելու նրանց կատարած անգնահատելի աշխատանքի կարևորությունը։

Մեր երկրի շենացման ու զարգացման մեջ անփոխարինելի դեր ունեն գյուղատնտեսության բնագավառի աշխատողները, որոնց անխոնջ, նվիրված աշխատանքի, ահռելի ջանքերի շնորհիվ է ստեղծվում մեր հանապազօրյա հացը, բերք ու բարիքի առատությամբ լցվում մեր կյանքը:

Օգտվելով առիթից, ցանկանում եմ շնորհավորել Թալինի համայնքապետարանի «Գյուղատնտեսության ու բնապահպանության հարցերի բաժնի» աշխատակիցներին, շնորհակալություն հայտնել նվիրված աշխատանքի, համայնքում գյուղատնտեսության ոլորտի ակտիվացման համար։

Գյուղատնտեսության ոլորտի բոլոր աշխատողներին մաղթում եմ արևշատություն, արարչագործությամբ լի աշխատանք։

Թալին համայնքի ղեկավար՝ Տավրոս Սափեյան

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***